.NET TWAIN image scanner - CodeProject 11,036,146 members (67,426 online)
+1 miwalter4-Feb-12 23:06 well done, great help for getting started!
Last Visit: 31-Dec-99 19:00 Last Update: 23-Nov-14 6:19Refresh1 2de aanslag kom teen Australiese premier | Netwerk24
2de aanslag kom teen Australiese premier
22 Augustus 2018 11:51
Malcolm Turnbull, eerste minister van Australië, het vroeër die week ’n rebellie teen sy leierskap oorleef, maar ’n tweede uitdaging kan hom binnekort in die gesig staar.
Turnbull het Peter Dutton, minister van binnelandse sake, Dinsdag met 13 stemme geklop in die stryd om die leierskap van die liberale party.
Dutton het hierna uit die kabinet bedank.
Malcolm Turnbull, eerste minister van Australië. Foto: ABC News, Matt Roberts
Die stemming is gehou nadat peilings getoon het die party verloor steun. Daar was ook sprake daarvan dat Turnbull dit oorweeg om ’n vroeë verkiesing uit te roep.
Vrese bestaan in die Liberale Party dat hy ’n nederlaag in aanstaande jaar se verkiesing kan ly as Turnbull aanbly as leier.
Dutton se ondersteuners beplan om Turnbull weer die stryd aan te sê. Ministers in Dutton se kamp het hul bedanking aangebied in aanloop tot die hernieude stryd, berig The Guardian.
Michael Sukkar, Angus Taylor, Zed Seselja en James McGrath het Dinsdagaand uit die kabinet bedank, maar Turnbull het geweier om die bedankings te aanvaar, met die hoop om verhoudings met dié ministers te beredder.
Ná Dinsdag se stemming het Dutton nie ’n tweede stryd om die leierskap uitgesluit nie.
Sommige LP’s meen dit kan later vandeesweek gebeur.
Turnbull kan vir eers veilig wees nadat Mathias Cormann, leier van die senaat, gesê het hy sal Turnbull lojaal ondersteun.
“Ek was dankbaar toe Malcolm my in September 2015 gevra het om in sy kabinet te dien. Sedertdien het ek Malcolm lojaal gedien en ek sal voortgaan om hom in die toekoms lojaal te ondersteun,” het Cormann gesê.
Turnbull het ook later gesê hy is geensins bekommerd oor bewerings van ’n tweede aanslag teen sy leierskap nie en meen die afgelope week se stemming het sy posisie versterk.
Volgens hom het ministers wat vir Dutton gestem én hul bedankings aangebied het, hom sedertdien “onomwonde verseker van hul volgehoue lojaliteit en steun” vir hom.
Meer oor: Peter Dutton | Malcolm Turnbull | Australië | Stemmery | Leierskap
Turnbull steek vas voor beleid oor kweekhuisgasse